Siebren Miedema

Siebren Miedema (Weidum, 17 novimber 1949) is in Nederlânske pedagooch en emeritus-heechlearaar Algemiene Pedagogyk oan de Frije Universiteit Amsterdam.

 Libben en wurk 
Nei de HBS-B sette Miedema útein mei de stúdzje ûnderwiiskunde oan de Universiteit fan Grins. Nei syn kandidaats yn 1974, en in kandidaats filosofy yn 1976, studearre er yn 1979 ôf yn de ûnderwiiskunde. Yn 1983 helle er dêre ek it doktoraal yn filosofy en yn 1986 promovearre er oan de Universiteit Leien yn de sosjale wittenskippen. CV Professor Siebren Miedema, op siebrenmiedema.com. Sjoen 09.06.2019. 

Begjin jierren 1980 redigearre Miedema syn earste boeken, en skreau er in stikmannich artikelen oer ûnderwiiskundige ûnderwerpen yn it deiblêd  Trouw. Yn 1993 waard er beneamd as heechlearaar Algemiene Pedagogyk oan de Frije Universiteit Amsterdam. Nely van Dam, "Eerste hoogleraar christelijk onderwijs: 'Een blauwdruk voor levensbeschouwing is uit de tijd'." Trouw. Meppel, 01-09-1993. Rieplachte op Delpher op 09-06-2019. Yn 2002 folge dêrneist in dieltiidoanstelling as heechlearaar oan de ôfdieling Praktyske Teology fan de Fakulteit Godgeleardheid. Miedema skreau en redigearre sa 'n 46 boeken en 300 akademyske artikels en haadstikken."Koninklijke onderscheiding voor professor dr. Siebren Miedema," blikopnoordwijkerhout.nl, 15 desimber 2012.

Yn 2012 ûntfong er in keninklike ûnderskieding, útrikt yn Noordwijkerhout troch boargemaster Gerrit Goedhart. 

 Publikaasjes 
In kar:
 Pedagogiek in meervoud : wegen in het denken over opvoeding en onderwijs, redactie met Fons Beugelsdijk, Deventer: Van Loghum Slaterus, 1984.
 Opvoeding zoals het is, redaksje mei , 1989.Jolan Douwes. "De P van pedagogiek is zoek,"TRouw, Meppel, 26-04-1989. Rieplachte op Delpher op 09-06-2019.
 De comeback van God in de pedagogiek, 2000.
 Bijzonder gemotiveerd, mei Anne Bert Dijkstra, 2003. 
 De onmogelijke mogelijkheid van levensbeschouwelijke opvoeding, 2003.
 Levensbeschouwelijke vorming in een (post-)seculiere tijd, 2012.

 Keppeling om utens 
 Siebren Miedema — Frije Universiteit Amsterdam

Kategory:Frysk pedagooch
Kategory:Frysk heechlearaar
Kategory:Frysk publisist
Kategory:Nederlânsk pedagooch
Kategory:Nederlânsk heechlearaar
Kategory:Heechlearaar oan de Frije Universiteit Amsterdam
Kategory:Nederlânsk publisist
Kategory:Persoan berne yn Weidum
Kategory:Persoan berne yn 1949